ඒ එම නඩුව විජිත් මළල්ගොඩ, එල්.ටී.බී.දෙහිදෙණිය සහ එස්.තුරෙයිරාජා යන ත්‍රිපුද්ගල විනිසුරු මඩුල්ල හමුවේ අද කැඳවූ අවස්ථාවේදීයි.වග උත්තර එක්සත් ජාතික පක්ෂය වෙනුවෙන් පෙනී සිටි ජනාධිපති නීතිඥ රොනල්ඩ් පෙරේරා අධිකරණය හමුවේ මූලික විරෝධතාවක් මතු කරමින් මෙම අභියාචනා පෙත්සම් සමග ගොනුකර ඇති දිවුරුම් ප්‍රකාශ ශ්‍රේෂ්ඨාධිකරණ නීතිවලට පටහැනි ආකාරයෙන් ඉදිරිපත් කර ඇති බව ප්‍රකාශ කළා.එම නිසා ඒවා නිෂ්ප්‍රභ කරන ලෙසයි ඔහු ඉල්ලා සිටියේ.එහිදී පෙත්සම්කාර එක්සත් ජාතික පක්ෂ පළාත් පාලන නියෝජිතයින් වෙනුවෙන් පෙනී සිටි ජනාධිපති නීතිඥ ෆයිසර් මුස්තාෆා ශ්‍රේෂ්ඨාධිකරණයෙන් ඉල්ලා සිටියේ පෙත්සම් ඉවත් කරගෙන ඒ වෙනුවට නව පෙත්සම් ගොනු කිරීම සඳහා අවසර ලබාදෙන ලෙසටයි.කෙසේ වෙතත්, ඉදිරිපත්වූ කරුණු සලකා බැලූ ත්‍රිපුද්ගල ශ්‍රේෂ්ඨාධිකරණ විනිසුරු මඩුල්ල අදාළ අභියාචනා පෙත්සම් 69 විභාගයට නොගෙනම නිෂ්ප්‍රභ කිරීමට තීන්දු කළා.